**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 19. (деветнаестој) седници, одржаној дана 16. децембра 2016. године, **УТВРЂУЈЕ**

**ПРЕДЛОГ**

**ОДЛУКЕ О ИЗРАДИ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ НАСЕЉА ГАЏИН ХАН**

**УТВРЂУЈЕ СЕ** предлог Одлуке о изради измена и допуна Плана генералне регулације насеља Гаџин Хан, те исти доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-\_\_\_\_\_\_\_/16-III

У Гаџином Хану, 16. децембра 2016. године ПРЕДСЕДНИК

Саша Ђорђевић

На основу члана 46. Закона о планиранју и изградњи (Сл. Гласник РС,бр.72/2009,81/2009,24/2011,121/2012,132/2014 и 145/2014), члана 35. Правилника о садржини,начину и поступку израде докумената просторног и урбанистичког планирања (Сл.гласник РС,бр.64/2015) и члана 39. Статута општине Гаџин Хан (Сл.лист Града Ниша,бр.63/2008,31/11, 46/12 и 36/13)

Скупштина општине Гаџин Хан , на седници одржаној 20.децембра .2016.године, донела је

**ОДЛУКУ О ИЗРАДИ ИЗМЕНА И ДОПУНА**

**ПЛАНА ГЕНЕРАЛНЕ РЕГУЛАЦИЈЕ НАСЕЉА ГАЏИН ХАН**

Члан 1.

Приступа се изменама и допунама Плана генералне регулације насеља Гаџин Хан

(у даљем тексту:План) у целини.

Члан 2.

Прелиминарну границу Плана представља План генералне регулације насеља Гаџин Хан

Члан 3.

Плански основ за израду Плана представља Просторни план општине Гаџин Хан.

Члан 4.

*Циљ доношења измена и допуна Плана је* *обезбеђење услова за изградњу и легализацију објеката на подручју целог насеља по зонама и целинама, редефинисање граница.*

Члан 5.

Измене и допуне Плана се врше из следећих разлога:

* Приликом израде Плана нису сагледани сви већ изграђени објекти, од којих је већина са издатим дозволама за изградњу
* У зонама заштитног зеленила има доста легалних стамбених објеката, који су изграђени пре доношења Плана
* План садржи доста енклава са стамбеним објектима, које су саставни део обухвата Плана а налазе се ван границе, која обухвата компактну целину насеља. Постоје објекти који нису сагледани таквим решењем а изграђени су пре доношења Плана.

Члан 6.

Носилац израде Измена и допуна Плана је Општинска управа општине Гаџин Хан.

Стручни послови на изради Измена и допуна Плана повериће се у поступку јавне набавке правном лицу које је уписано у одговарајући регистар за обављање послова просторног и урбанистичког планирања и израде планских докумената.

Члан 7.

Рок за израду Измена и допуна Плана не може бити дужи од шест месеци од закључења уговора о изради са најповољнијим понуђачем за израду Измена и допуна Плана.

Динамика израде Измена и допуна Плана биће прецизирана уговором о изради Измена и допуна Плана.

Члан 8.

Средства за израду Измена и допуна Плана обезбедиће се из буџета општине Гаџин Хан.

Члан 9.

За План није обавезна израда Стратешке процене утицаја на животну средину(Сл.лист града Ниша 31/11).

Члан 10.

Измене и допуне Плана подлежу стручној контроли од стране Комисије за планове општине Гаџин Хан.О извршеној стручној контроли, саставља се извештај који је саставни део документације плана.

Члан 11.

Након доношења Одлуке о изради Плана,носилац израде организује рани јавни увид у трајању од 15 дана.По извршеној стручној контроли Плана,План се излажу на јавни увид у трајању од 30 дана, од дана оглашавања јавног увида у просторијама Општинске управе општине Гаџин Хан.О спровођењу јавног увида стара се надлежна служба Општинске управе општине Гаџин Хан.

Извештај о јавном увиду Измена и допуна Плана сачињава Комисија за планове општине Гаџин Хан и доставља га обрађивачу Плана, најкасније у року од 10 дана по завршетку јавног увида.

Члан 12.

Ова одлука ступа на снагу осмог дана од дана објављивања у „Службеном листу града Ниша“

Број: 06-275 /2016-II

У Гаџином Хану, дана 20.децембра 2016.године

СКУПШТИНА ОПШТИНЕ ГАЏИН ХАН

ПРЕДСЕДНИК

Драгослав Ранчић